
Caribbean Grocery 



situa na Palm Beach 
Bau direocion di 
Perucho y Deny 


EMIHOR 
LUGAR PA BO 
TOPA BO 
AMIGONAN 
Y DAL 
DRINKS DEN 
UN AMBIENTE 
TRANKILO 

KlN ESIA 


Kinesia bo palacio di fortuna 
situa na Noord. 

Ákinan bo ta hanja tur sorto di 
sencia y awa di suerte. 


No lubida, kinesia por rende bo 
placa. Corda riba e numbeman 
aki: 

KOLA CHAMPAGNE 
(CORA) 
PINEAPPLE 
GRAPE 


REVISTA 

TARAY 


Compilá y redactá 
pa 

PRODUCCIONES 

MAS 


Adres: Centro di Bario Noord 
P.O.B. 322 
NOORD 




TURIBANA 

RUMSHOP 


Bo sitio preferi den 
Pueblo di Noord 
ta ofrecebo tur sorto di 
Licores y ijs pa tur ocasion 

Poco poco Aruba ta drenta den am- 
biente di carnaval. Carnaval ta un 
temporada den cual nos hendenan 
ta drenta den un sorto di trance den 
cual na un manera spontaneo nan ta 
goza. 

Esunnan mas timido ta lubida nan 
timidez y ta balia manera ta un cu- 
stumber di semper, den parada. 
Muchanan chikito ta subi podium y 
ta parce un mundo ta na nan pia. 
Carnaval ta un fiesta cu den casi tur 
paisnan catholico ta wordo celebra. 
|j*romer cu temporada di cuaresma 
nan ta tuma despedida di carni 
"carne vale" y riba e diadomingo 
promer cu diarazon di shinishi ta 
pone un fiesta di kita sombre, pa 
asina nan por pasa e dianan di ayu- 
no cu mas tranquilidad. 



Na Aruba tin hopi clubnan cu cada 
anja ta participa activamente den 
parada di carnaval. Un di esnan cu 
sin duda a destaca e ultimo anjanan 
ta e grupo di Centro di Bario Noord 
Ainda ta fresco den nos memoria e 
promer biaha cu nan a participa cu 
e cas di torto. E grupo a causa un 
sensacion grandi pa nan originali- 
dad. E siguiente anja nan a bin cu e 
descubrimento di Aruba door di 
Alonso de Ojeda. E biaha ey tambe 
nan a logra conquista varios pre- 
mios. 

Asina a bira un tradicion cu tur anja 
mester tin un grupo di Centro di 
Bario Noord den parada. 

Semper ta un grupo cu hopi disci- 
iplina, asina ta laga nos mantene 
esey. 



DURO PA NOORD Tl 


Cu e carnaval di Aruba ta crece anja 
pa anja no ta un secreto. Cu e cre- 
cemento aki tin su puntonan nega- 
tivo tambe ta conoci. 

Personanan cu ta molestia otro, gru- 
ponan desordena ta algun di e pun- 
tonan aki. Pero esakinan no por pa- 
ra banda di esunnan positivo. Ale- 
gria pa nos poblacion y un pilar 
grandi pa nosturismo. 

Ban mantene nos mes den ambiente 
di carnaval y haci cu enberdad car- 
naval 28 no tin su morocho. 



N UN BON FUTURO" 

Nostalgia ta situacionnan disagrada- 
bel mira for di un distancia di tem- 
po. 

Esaki ta un manera bastante ade- 
cuado pa describi e palabra nostal- 
gia. Den tempo di mi tempo, si esey 
tabata diferente cosnan tabata mi- 
hor, e hendenan tabata biba mas 
bon cu otro, tabatin mas abundan- 
cia di tera, esaki ta algo cu hopi 
hende di edad avanza sa bisa. Pero 
si nos para pensa y nos bai purba 
"find out" cu en realidad esaki ta- 
bata asina, kiko nos lo hanja? 
Ta berdad cu antes cosnan tabata 
miho, cu hendenan tabata mas sin- 
cero, cu tabatin abundancia? 

Abo cu tin un cas cu tur e facilidad- 
nan moderno, awa di pipa, coriente, 
un auto, careteranan bon, cuido 
medico gratis, derechonan como un 
ser humano ariba trabao y entrada, 
ta dificil pa imaginabo con solamen- 
te un 50 pa 70 aña pasa hendenan 
tabata biba aki na Aruba. Si nos 
profundisa nos mes con e bida di e 
hendenan e tempo ey tabata den 
realidad, di henter e nostalgia ma- 
sha poco ta keda. 

Un famia moderno por imagina su 
mes cu e tata ta bandona su famia 
pa lunas hopi vez pa añas pa bai 
busca su suerte na Cuba? 

Mester tabata hopi duro pa e mama- 
nan y yiunan cu tabata keda atras, 
sinembargo majoria di e biewnan 
mester a haciele. 

Bo por imaginabo traha pa un baas, 
cobra un miseria y ki ora ta conve- 
niele e baas ta skop bo afo, sin cu 
bo por haci algo contra djele? No 
mi shon, sindicato y arbeidszaken 
no tabata existi e tempo ei ainda. 
Abo cu tin un cierto desarollo lo bo 
por accepta ciegamente un doctrina 
di fe maske con absurdo e ta paroe 


bo, djies pasobra e hierarkia di bo 
religion a stipule. Mi ta duda; den e 
tempo moderno aki nos ta muchu 
mas inclina pa sigui nos consenshi 
y sano juicio en vez di sigui al pie 
de la letra e interpretacion di texto 
di biblia pa clero. 

E juventud di awendia ta masha 
scéptico ora cu un persona mas 
biew kier contele di e valornan y 
sinceridad cu tabata existi den tem- 
po antaño. Antes juventud tabata 
keda keto e biewnan tabata sa mi- 
ho, como si fuera cu e biewnan so 
tabata posee tur sabiduria y tabata' 
absolvé di tur mancha di egoismo. 
Si nos sali un rato for di Aruba y 
nos contempla kiko a pasa e ultimo 
20 aña na Merca, nos mira e desilu- 
sion di juventud cu tur clase di 
autoridad a base di nan hipocresia, 
nos por ripara cu na e sabiduria di e 
biewnan tabatin hopi fajonan. E 
mesun persona cu ta insisti pa bo 
mantenebo na ley y ordu ta comete 
tur clase di excesonan, cosnan por 
estilo, tambe tabata pasa na Aruba. 
Un shon grandi cu placa por a haci 
y deshaci pero juventud mester a 
keda boca sera. Awendia e tenden- 
cia ta mas den e direccion di un diá- 
logo, di un entendimiento mutuo, 
kitando for di e situacion unda un 
grupo ta sinta dicta e otro con me- 
ster bai. 

Por cierto cu nos tempo moderno 
conoce hopi malnan, e scepticismo 
di e juventud por degenerá bira un 
cinismo destructor den cual nada 
mas tin valor, e mes un derechonan 
cu nos tin awor nos por abusa di 
nan manera huelga, no presta tra- 
bao pa bo placa, e relacion intimo 
cu tabatin enter famianan a bira 
menos, e buskeda pa cosnan mate- 
rial manera cas, auto, muebles, etc. 


BO KIER BIAHA 
BON Y COMODO 
ANTO 

MARTIjNTAHIBABOPA 
AIRE, LAMAN Y TERA 


Oranjestad 

Of jama: 21492 - 21493 

Despues di ora di oficina: 
22571 

SEIE SEIVItE 

situa na Palm Beach 
Pasa y convence bo mes 
di nos surtido di cumin- 
da y fruta fresco. 


Si bo no kier tin problema 
segura serca 

Arturo 

Apottte 

y tur problema resolve 

of diversion manera viaje, night 
club, hotel, por bira un obsesion, 
^in awor un criminalidad cu antes 
no tabata existi, e polucion di nos 
ambiente di biba, pero toch si nos 
tuma tur cos den consideracion 
apesar di tur e fajonan di e tempo 
moderno, si nos opinion y, hopi im- 
portante, e acceptacion cu un per- 
sona mag tin un opinion divergente 
cu esun generalmente aceptá nos 
mester jega na e conclusion cu e 
epoca aki ta un cu ta vale la pena 
biba aden. 


Bo no conoce skorbiet, enferme- 
dadnan cu antes bo tabata muri di 
dje, awor por wordu cura. 

E actitud moderno kier usa lo pasa- 
do como un indicador con pa sigui 
^o pa repitiele. 

Ora bo bai dokter cu bo kaarchi di 
S.V.B. no lubida cu den tempo an- 
taño e cos aki tabata imaginable, 
ora bo subi bo auto corda cu un bu- 
rico ta mucho mas slow y hopi me- 
nos comfortable ora bo habri bo 
kranchi hiba na cuenta cu bo no 
mester a bai pos busca awa, ora bo 
switch bo lus cu bo no mester a 
mors cu un bela of lanterna, ora 
abo cu bo esposa/o decidi cu ta 2 
jui so boso kier cu niun hende ta 
bin menasa cu candela di fierno, ora 
cu un doño di trabao kier abusa bo 
por busca bo derechonan mediante 
huelga of justicia, ora cu un hulan- 
^les scirbi un chambonada den un 
^^vista abo como persona desarolla 
por distingui enter un reportaje res- 
ponsabel y sensacion barata, 

Ora cu bo bai keiro afo den avion 
cu bo realisa bo mes cu antes majo- 
ria grandi di hende na Aruba tabata 
nace, biba i muri na Aruba sin sali 
un stap for di Aruba. 

Ora cu tur e cosnan aki crusa bo 
mente keda convenci cu e aña 1982 
aki, e epoca cu nos ta bibando aden 
^u tur su incertidumbre ta un tem- 
^o cu ta vale la pena biba aden. 



Como Reina Infantil di C.B. Noord a worde eligi Ursula Tromp y e 
runner-up tabata Cathy Sprock. Ursula a worde coroná pa Sr. Flem- 
ming. 







Tabata tristo pa mira e cas di Juan 
Bomba. E murayanan tabata schuin 
y mester wantanan cu palo pa nan 
no basha den otro. 

Otolijs a come tur e kozijnnan y e 
porta tabata tur gesak. Pero esey no 
tabata mas peor; e dak tabata lek 
manera ta di pali mai'shi e ta traha. 

Wijs, un ponedó di dak a wordo ja- 
ma, pero a bisa cu e no por haci na- 
da. E dak ta fofo te den e balkinan 
di dak. 

Riba un anochi cu biento ta supla 
manera horcan y awacero ta cay na 
gran cantidad y e cas di Juan Bom- 
ba ta kraak manera e ta bay sucum- 
bi Juan y su casa Mina tabata sinta 
den sala ta dal un koppi koffie. 
Diripiente Juan Bomba a bay sinta 
recht y cu un cara decidido a bisa; 
Awor si ta basta, nos ta bay traha 
un cas nobo. 

Mina a waak'e cu wowonan briljan- 
te y a sacudi cabez. "Esey mi a pen- 
sa hopi tempo caba . . pero e pla- 
ca". "Conta, nos lo waak '. Juan 
Bomba a lanta un mosaik y a saka 
algun meya yen di florin. 

Nan dos a traha seronan di dies flo- 
rin y ora nan a caba nan a bolbe 
waak otro. Nan a smile y Juan 
Bomba di; "Mayan mes mi ta bay 
busca un metslá y un carpinté; e ora 
nos por cuminsa. 

Berdad. Despues di algun siman al- 
gun trahador a bin y a cuminsa co- 
ba banda di e cas bieuw. Caretianan 
grandi ta trece piedra y cement. 
E fundeshi mes a mustra cu e cas ta 
bin hopi grandi. Tur anochi Juan 
Bomba y su casa ta dal un keiro 
rond di e murayanan y nan ta goza 
e grandura di e cas. 

Te cu un anochi Juan Bomba su ca- 
ra a sera y a keha; "Si nos por sigi 
pag'é. . . ! " Mina, cu no tin miedo 
di nada di; "Ata trobe . . miedo di 
gasta placa. Lo bo waak, ainda nos 
lo sobra un meya yen di placa". 

Pero no Mina, ma Juan Bomba a ha- 
ya razón. Tempo a bolbe sera, awa 
a cai y un parti grandi di e muraya a 
sák. 

Ora e tempo a calma, placa a cu- 
minsa corre manera awa, Ora e mu- 
rayanan, bentana y porta tabata cla, 
placa a caba. E metslánan y carpin- 
ténan no kier a traha por nada tam- 
poco. Nan a bandona e trabao. "Bo 
no por confia Juan Bomba" nan di 
podisé e tin mas placa, pero e no 
kier a paga. E ta mucho cheap" 
Asina Juan Bomba a keda cu un cas 
sin dak. Ni'un hende no kier a caba 
cune si e no paga cash. Kiko e me- 
ster haci awor? Con cu e pensa, con 
cu Mina pensa nan no por haya un 
solucion. Y loque ta mas peor; nan 
a cuminsa pleita. Juan Bomba a cul- 


pa Mina ditur cos y Mina a bisa cu 
Juan no mester a traha un cas asina 
grandi. Henter dia nan ta zundre^^ 
otro. ^ 

Un tabata gusta esey masha! Compa 
diabel. E tabata hari y ta gusta e 
pleitamento. Podisé e por nék e 
tercio Juan bomba ey. E lo purba. 
Riba un mainta cu Juan Bomba 
mainta trempan tabata traha den 
cunuco el a mira un persona ta bini 
di leeuw aya, cu nunca e no a yega 
di mira. E homber ta camna stranjo 
y tabatin un sombre halto. E hom- 
ber a bin riba su tereno y a bin ser- 
ca dje. Juan Bomba tabata morto 
spanta y a wak e homber stranjo di 
banda. 

Ken e por ta? E ta mira bon? No ta- 
bata patanan di cabra y no ta 
cacho ta sali for di bao di e sombre?^ 

Ta compa diabel. Mesora el a haci 
un cruz grandi. "Bon dia Juan Bom- 
ba! Trempan na trabao" un sonido 
vies a sali for di boca di compa dia- 
bel. "Bo ta asina pober cu ya pa seis 
or bo mester cuminsa traha? Awor 
aki tur hende ta drumi ainda". 
Mientras Compa diabel tabata papia 
asina e ta waak Juan Bomba cu wo- 
wonan di candela. "Si, tende 
diabel mahos, mi kier meen senjor “ 
diabel . . . mi . . . mi mester cumin- 
sa traha trempan . . . pasobra mi no 







tin placá fnas pa caba cu mi cas. 
"Y pakiko bo no ta pidimi pa yuda- 
bo? Den un anochi mi ta cla cu n'e 

^pabo". "Abo . . . bo kier... traha 
e cas ... pa mi?" 

"Si, pabo lo mi haci mi best," Satan 
ta bisa cu un stem dushi. "Pero mi 
no tin placa". Esey no ta nada. Mi 
no kier placa, mi kier haya sola- 
mente bo alma" "Mi alma? Pero 
diabel vies, esey bo no ta haya. Ki- 
ko bo ta kere??" Tur hende ta hari- 
bo pa bo cas. Y bo mes ta biba den 
un choza. Ademas, un alma pa un 
cas grandi y bunita no ta caro - kiko 
bo ta pensa? 

Juan Bomba a keda pensa un rato. 
Kiko e mester haci? Porfin el a 
grunja:, "Ta bon, pero ki dia e cas 
ta keda cla?" 

^S(^ayan mainta trempan, ora e pro- 
mer gay canta, e dak ta cla y . . . . 
bo alma ta dimi. Pero si bo no ta 
cla? 

Ha, Ha, Ha, compa diabel ta hari 
falso, e ora lo mi ta cla, y si mi no 
ta cla e contract no ta sigi. Mesora 
e diabel a disparce y solamente un 
huma vies a keda. 

Ku un curazon spanta y yen di due- 
le di loque el a caba di haci, Juan 
Bomba a bay cas y a conta su casa 
tur cos cu a pasa cun'e. Esaki a ha- 
ci un cruz grandi y a grita: "cielo 
santo" y a corre sali f'ey cas, dere- 
cho serca pastoor. 

Un ora despues el a bolbe cas y ta- 
batin un smile riba su boca Juan 
Bomba a sara pesey y di: "Ainda bo 
mester hari? Mi no sa unda mi mes- 
ter sconde mi curpa di spanto". 
Cu wowonan briljante Mina a wak 
su casa y a bisé sonriendo: "Laga 
tur cos na mi cuenta. Tur cos lo sali 
bon". Cu un curazon ansiá Juan 
Bomba a bay drumi e anochi ey. 


Pa mas of menos 10 or ora cu luna 
a sali el a tende un boroto di otro 
mundo. Ora cu el a waak door di 
bentana el a mira mas cu cien dia- 
blitos ta traha cu alma y curpa riba 
dak. Nan tabata traha rapido paso- 
bra promer cu cantamento di gay 
nan mester ta cla. Henter anochi 
nan a sigi traha. 

Juan Bomba tabata tembla y henter 
su curpa tabata friew—friew. 

Cinc'or e gay lo canta y su alma lo 
ta bendi. Kiko el a haci. Cuant'or 
tin awor caba? Cuat'or mainta. Un 
ora mas! Pero ken ta bin poco po- 
co eynan riba su teenchinan. Ta 
compa diabel a bin caba? Su curpa 
a haya calafrieuw. "No spanta. 
T'ami, bo casa Mina, mi a bin waak 
con leeuw nan ta. Mi ta mira caba, 
un pida dak so falta. Ta bira ora ca- 
ba". "Ta bira ora caba?? Juan Bom- 
ba ta puntra spantá. 

Mina no a contesta pero a habri e 
bentana, pone sumannan na su bo- 
ca y a grita con duro cu e por: 
"Cocoyoco, Cocoyoco" E gay den 
e cauchi di galinja a spantá. Semper 
ta e ta canta promé y awor tin un 
otro cu ta canta. El a cuminsa can- 
ta asina duro, cu tur gaynan den be- 
cindario tambe a join e. 

E diablilDnan a bula for di e dak y 
den un rato nan a somenta. Un ra- 
to despues compa diabel cu un cara 
falso a bin para den bentana. El a 
dal un grito di desgusto y a somen- 
tá. Mina a cuminsa hari y Juan 
Bomba cu a comprende cu e dak 
no tabata cla y su alma no tabata 
bendi, a cuminsa hari, hari, cu su 
casa a kere cu e no ta stop nunca. 

Ora di dia a habri Juan Bomba a po- 
ne restonan di panchi cu tabata fal- 
ta y . .. . su cas a keda cla. 

Pero compa diabel tabata morde su 
lipnan di rabia, pasobra Juan Bom- 
ba a nék'e. Of kizas tabata Mina..? 




TieAdo 

Oduber 

Pa tur bo panjanan di bo baby. 

Si bo tin un baby shower-party nos 
ta e lugar, Pasa y convence bo mes. 



Nassaustraat No. 83 
Tel. 21576 


T R I M A LT A 

Tres veces malta. 

E bebida refrescante y saluda- 
ble pa mucha y hende grandi. 


ARUBA 

TRADIIMQ 

CDMPANY 



Pa un bon cuminda 
den un ambiente dushi 
y airecondicioná 
Pasa na: 

NUEVA CHINA 
BAR - RESTAURANT 
Wilhelminastraat 49 
Tel. 22821 

of na 

CHONG WAK 
Steenweg 79 — Tel. 21970 

Tabata anja 1936, anja cu e guerra 
civil a cuminsa na Spaña. 

Mtar di e terenonan tabata propie- 
dad di e kapitalistanan y e iglesia. 
Pa Siglonan nan a goberna e pais sin 
cu e hendenan pober a bay dilanti. 
Pero despues di e promer guerra 
mundial a lanta diferente organisa- 
cionnan obreril cu ta exigi mas de- 
recho y cu ta organisa nan mes den 
sindicatonan y partidanan. 

Bao nan presion Spaña a bira na aña 
1931 un republica y despues di e 
elecion na anja 1936 a bin un go- 
bierno di liberalnan, socialista y co- 
munista. 

Un di nan plannan principal tabata 
pa parti tera cu e pobernan. Pero e 
plannan a sali for di man y den 
campo e campesinonan mes a cu- 
minsa tuma tereno. 

Na e momento ey algun oficial hal- 
to a dicidi di enterveni. 

Na Marokko Español Franco a 
anuncia un revolucion contra go- 
bierno. Un gran parti di e aviacion y 
armada a join’ e. 

E obreronan uni a cohe nan arma- 


nan y e guerra civil a cuminsa. Un 
gran parti di e guerra a concentra 
den e capital. 

“Mi ta marcha cu cuatro columna 
pa Madrid” tabata palabranan di e 
general Mola, un di e generalnan cu 
ta apoya Franco. 

“E di cinco columna lo forma su 
mes den e cuidad” 

For di e tempo ey gruponan cu den 
un tera of cuidad cu ta colabora cu 
e enemigo ta wordo yama e quinta 
columna”. 

Na madrid e simpatisantenan di 
Franco no a logra hopi. Te na 28 
maart 1939 e defensornan cu tabata 
casi morto di hamber a entrega nan 
mes y algun siman despues e guerra 
civil a termina. Pero promer cu esey 
a sosode cu mas di dies mil solda a 
muri na ambos banda. 

Un di e escandalonan mas grandi ta- 
bata e bombardeo di e ciudad Basco 
Guernica, door di avionnan Aleman 
“Kondor”. 

Mas cu dos mil hende a perde nan 
bida. Riba esey e pintor Pablo Pi- 
casso a pinta su famoso cuadro. 




PAKICO CONSUMI BO CURPA?? 

certeRi^L ,4iR & se^ ^ceNcv '' 

Dia 8 di Januari 1982 tabatin un 
homenahe pa e gran deportista di 
Centro Bario Noord, Sr. Pedro 
Tromp. Pedro a ricibi un plakkaat 
for di nan Presidente di Centro di 
Bario Noord, Sr. Chin Kelly. 
Na e ocasion aki tambe tabata pre- 
sente Director di C.B.N., mayornan 
di Pedro Tromp y demas invitados. 
J*edro Tromp a ricibi e plakkaat aki 
^omo muestra di aprecio di parti 
di C.B.N. pa e gran esfuerzonan cu 
el a haci pa e equipo di volleyball 
di C.B.N. principalmente y tambe 
pa su sportividad cu el a demonstra 
semper riba veld di deporte. 

P'esey tambe el a worde escogi co- 
mo deportista destacá pa e instituto 
di Aruba Academy Awards. Cu e 
homenahe na Pedro Tromp, Direc- 
tiva di C.B.N. kier a mustra alavez 
su aprecio y gradicimiento na tur e 
integrantenan di e diferente equipo- 
nan di volleyball di C.B.N. 

Na Sr. Pedro Tromp, Taray kier a 
extende un sincero palabra di feli- 
citacion. Sigui asina Pedro. 



IDI C.B.IT. 


Ariba e portret aki nos ta mira momento cu Sr. Chin Kelly, presidente 
di Centro di Bario Noord ta entrega e plakkaat na Sr. Pedro Tromp, 
den compania di su tokay Sr. Pedro Tromp, tesorero di C. B.N. 


^ - 

HACER DEPORTE ES 
HACER PATRIA 


MENTE SANO DEN 
CURPA SANO 

BO MERCANCIANAN!! 
NOSSERVICIO RAPIDO Y SIGUR 
^ CUALQUIER TIPO Dl CARGA, 
CONTACUNOS!! 


|gF^5Fl| 


Costum Broker Rafael Croes 
TEL. OFF. 4625 HOME 8098 
Zuidstr.6 CABLE ADRESS GASA 
ARUBA 

PRISONERO 

Kon mi por 
splika hende 
di kon mi wowonan 
ta para awa 
pió ku konenchi 
ta pari yu? 

Kon mi por 
splika hende 
ku mi padén 
ta rebeldiá 
pió ku ora 
boz ta grita 
den mal tem? 

Mi n' por 
hunga skonde 
ku mi bida 




Ay, 
mi tin 

gan'e drumi 
sosegá 
peg un 
soño duru, 
lubida... 
sin bolbe 
lamta sofoká 
ni mi alma 
ni mi kurpa 
ni n'e mund'aki 
ni ná ningun 
otro. 

Drumi 

drumi so . . . 

Drumi 
lubida . . . 

Drumi disolvé 
bira nada 
disparsé 
Drumi 
bira nada 
nada . . . 
nada . . . 

Nydia Ecury 

Tumá for di: 
Kennismaking met de 
Antilliaanse Poézie 




E cervez 
Preferi 

den Carnaval 

, MADURO 8- CURIEL'S 
BANK 1)1 FIEfiTA 


Maduro & Curiel's Bank N.V. e luna 
cu a pasa a celebra nan 65 aniversa- 
rio cu nan a wordo fundá. 

Door di e asociacion estrecho di 
Windward Island Bank cu e grupo 
Maduro & Curiel y como un gesto 
di gratitud na e comunidad di Sint 
Maarten pa e bon acogida y uso cu 
nan ta haci di e servicionan di Wind- 
ward Islands Bank y Maduro & Cu- 
riel's Bank, e dos banconan aki ta 
"^lUesea pa e comunidad di Sint Maar- 
ten join nan den e celebracion aki. 


E cuminsamento di Maduro Bank ta 
bay bek na anja 1916 y tabata hopi 
simpel: un grupo chikito di 5 perso- 
na y un inversion total di 1 miyon 
florin. E caminda pa e grandura ac- 
tual cu 836 colaborador y un inver- 
sion total cu ta surpasa 750 miyon 
no tabata facil tur ora, pero danki 
na e confiansa di e comunidad a bi- 
ra posibel cu Maduro's Bank — des- 
de 1932 despues di e fusion cu 




<^na 


Curiel's Bank —, Maduro & Curiel's 
Bank — por a crece den un empre- 
sa bancario cu awor ta compone di: 

áduro & Curiel's Bank N.V. na 
ouracao cu 9 oficina, Caribbean 
Mercantile Bank Inc. na Aruba cu 
3 oficina, Maduro & Curiel's Bank 
(Bonaire) N.V. cu 2 oficina, Wind- 
Ward Islands Bank Ltd. na St. 
Maarten, Caribbean Credit corpo- 
ration N.V na Aruba y Curacao. 
Maduro & Curiel's Trust Co. na 
Curacao, Antillean Management Co. 
"Amaco" N.V. na Curacao, Maduro 
& Curiel's Insurance services N.V. 
fia Curacao, N.V. Spaar en beleen 
nk van Curacao na Curacao, N.V. 
de Curacaosche Hypotheekbank na 
Curacao, Maduro & Curiel's Trust 
Co. (Bonaire) N.V. na Bonaire, Ca- 


ribbean Mercantile Trust Co. N.V. 
na Aruba. 

E grupo semper a purba ofrece su 
mihor servicio na e publico, door di 
aplica mas cu ta posibel e technica- 
nan mas moderno riba tereno pa 
asina subi e eficencia y productivi- 
dad y nos mas grandi biennan, nos 
recursonan humano. 


E grupo ademas ta purba di pone 
den practica sugestionnan ricibi di 
clientenan, di nan mes staff y ac- 
cionistas cu e meta pa continua- 
mente drecha nan servicio bancario. 


Ta pesey, den e celebracion di e ani- 
versario significante aki ta e deseo 
di e grupo di Maduro & Curiel s 
Bank pa honra e tres pilarnan cu a 
sostene nan empresa: 

1. Nan clientenan y nan comuni- 
dad riba e islanan di Antillas 
door di duna varios donacion 
den e sector social particular- 
mente esunnan cu ta traha pa 
hubentud 


Na Corsow. 

Un ceotro di recreacion y estudio 
na De Savaan. Ademas donacion- 
nan na 

— Federation of Nurseries 

— Curacao Little League 

— E school di musica 

— Asociacion di sordo y esnan cu 
defecto na oido 

— Ayudo Social Korsou 

— Sint Jozef Mavo riba nan 50 
aniversario 


Na Aruba: 

Facilidadnan pa deporte pa Centro 

di Bario Noord. 

Na Bonaire: 

Un bus nobo pa transporta esnan cu 

handicap fysico y e ciegonan. 

Na Sint Maarten: 

Un mesa di operacion nobo pa St. 

Rose Hospital. 

2. Nan mes staff nan ta recorda cu 
un regalo special pa cada uno. 

'3. Nan accionistas — di cual 131 ta 
den staff — cu un dividend spe- 
cial. 



Sr. Henriquez di Maduro & Curieb 
Bank ta asistiendo Sr. Felix Flane- 
gien durante di ponemento di e pro- 
mer piedra pa e sportveld di Centro 
di Bario Noord. 

Nan secreto y punto fuerte ta nan 
team-work. Nan hendenan cada 
dia ta demonstra e berdad di e di- 
cho bieeuw: "Forza den Unidad." 
Motivá pa duna cada uno tur loque 
nan por, nan hunto ta haci cu e 
banconan ta duna e comunidad e 
servicio cu e ta merece. 

Fiel na nan meta, manera ta poni 
den nan oficial "Objectives of the 
Bank" pa continuamente duna nan 
aporte: 

— Na tur esfuersonan di desaroyo 
di parti di nan empleadonan. 

— Na e concepto di bon concui- 
dadano tanto di parti di banco 
como di parti di cada empleado 


individual y mlembro di mana- 
gement. 

— Na e progreso continuo y des- 
aroyo sano di e comunidad y e 
nacion. 

E grupo di Maduro & Curiers Bank 
kier sigi cumpli cu nan responsabi- 
lidad social door di yuda unda cu 
nan por, den e progreso continuo i 
e islanan di Antillas den e proximo 
65 anjanan. 

Taray tambe kier a extende un pala- 
bra di caluroso pabien na e presti- 
gioso firma Maduro & Curiel's Bank 
y tur e otro sucursalnan na Antillas. 
Pueblo di Noord a keda masha agra- 
decido di por a worde escogf pa Ma- 
duro & Curiel's Bank pa ricibi un 



Sr. Henriquez di Maduro & Curiels Bank ta asistiendo Sr. Felix Flane- 
gien durante di ponemento di e promer piedra pa e sportveld di Centro 
di Bario Noord. 


donacion pa traha un campo di de 
porte. 



Sr. Gaby y Agnes Ruiz, kendenan a 
bende C.B,N. e tereno caminda e 
sportveld tó worde construi. 










PA CARNAVAL DESDE 
FLS. 27,80 
NA 

CHECKPOINTCOLOR 


Colombusstraat 10 


Tel. 22284 


Richmond 


SUPER CALIDAD 
BON SABOR 
GRAN PLACER 


Reina 

Hubenil 

tabata 

Sara Maritza 
Ridderstap 
El a worde 
coroná pa Sr. 
Emile Kelk- 
boom di Ra- 
dk) kelkboom 
E runner-up 
tabata 
Vivian 
Correia de 
Andrade. 


klO GRANDÉ 
Y HIO GRILL 
HOUSE 


BOMIHORSITIODEN 
PUEBLO Dl NOORD 
PA 

LICORES YCUMINDA 

Tel: 23974-27929 



M"rZEF=9-f-RUHRMANN 

(noi)epns 

iSu ^^lflaheótad 
^laca 


Mi por lag'e gusta placa? 

Mi por laga di adoré? 

Despues di Dios, aki na mundu 
kiko tin más balor cu né? 

Si bo tin placa bo ta pasa 
tur caminda, con cu ta. 

Maske kiko cu bo haci 
bo ta keda respeta 

Bor por ta brutu, sin manera; 
semper bo ta dispensá. 

Tin hende clá pa defende bo; 
Ai ta nervios'e pober ta. 

Bo por papia pantomina 
o opina bestialidad 
Rason ta sali di tur banda 
pa conserva bo amistad. 

Si bo cabes só ganja morde, 
bo ta hanja bo rondoná 
Siete dokter na bo cama 
pa suplica bo: 'Sosega'. 


Siete verpleegster carinjoso 
pa puntra bo cada bes 
cu stem suave y caluroso: 
Ainda tin dolo'i cabes? 

Den sociedad 6 riba plasa, 
bo nomber ta mencioná 
cu tristesa di un amigu 
cu ta masha preocupa. 

Noticia frescu den diario: 

Nos amigu tan stimá 
a pas un basta bon anochi; 
cu pronto lo e mehorá. 

Mi por lag'e gusta placa? 
mi por laga di adoré? 

Despues di Dios, aki na mundu 
kiko tin más poder cu né? 

Elis Juliana 

Tumá for di: 

Kennismaking met de 
Antilliaanse Poézie 




ARUBA'S MOST COMPLETE 
SHOPPING CENTER 


* Supermercado 

* West Dinette 

* Beauty spot 

* Plaza Gourmet 

* C.M. Bank 

* Geminus 

* Pre-columbian 

* Gallery 


* Calypso 

* Shoetique 

* Adam & Eve 

* Petite Boutique 

* Mariska 

* New Yorker 

* Antilles 
Communication 


PLAZA FOR PLEASANT SHOPPING 


Ano 

VOZ Dl ARUBA 


Tur momento di dia en busca di lo ul- 
timo den noticia nacional y intema- 
cional. Corresponsal na Corsow, Bo- 
naire, Estados Unidos y Hulanda. 
Ademas servicio directo di telex cu 
ANPy UPI. 



TEXA5 

PURNITUIU ITaNE 


cu su coleccion fantastico di muebles 



























Den Centro di Bario Noord grandi 
Y chikito ta celebra Carnaval. A 
worde eligf Reina, Prins y Pancho 
di Cresh, Grupo Infantil, Grupo 
Uni y tambe e Reinanan infantil, 
Hubenil y Reina grandi di districto 
Noord. 


* 


* 


Sra. Do Ridderstaat a sali eligi como Reina di Carnaval 
1982 di Grupo Uni. 



AliENTE: 

MERCURIUS TRAUIN6 
GOMNNT 


Fergusonstraat 116 
Tel; 21470 - 22345 


1$ 



Bo kier bo negoshi progresa 
Pasa bo propaganda den 

% 


Addison 

Programs 




Durante un fiesta di kita sombre Union Infantil a eligi nan PrinSj Pan- 
cho y Reina. Como belleza maxima a sali eligi Veronica Orman, kende 
lo dirigi Grupo Infantil durante e temporada di Carnaval aki como Reina. 
Runner-up tabata Cornelia d'Aguiar. Nan ta worde escoltá den e tempo- 
rada aki pa e illustro caballeronan Prins Jaime Winterdaal y Pancho 
Patrick Figaroa. 












Dl NOS 



LEETAl 
SUrSEMAEEET 


TEL: 27411 


Si un hende perde un duim esaki no 
ta wordo considera como un trage- 
dia grandi. Ainda e ta keda cu nue- 
be dede. Pero bo no por coi un 
boeki sin usa duim. Duim ta masha 
importante den nos bida diario. 
Cientificonan hasta ta kere cu hen- 
denan lo no a yega mes leeuw cu 
nan ta awor si nan no tabatin e 
duim — 

Promer cu bo lesa e articulo aki 
purba bira e blaachinan di TARAY 
sin usa bo duimnan. Bo por logra 
solamente ku hopi esfuerzo. Asina 
nos ta haci hopi actividadnan cada 
dia cu tabata imposibel sin nos 
duim. 

Solamente e primatonan (makako 
y hende) tin un duim cu por wordo 
movi den tur direccion cu e por pa- 
ra dilanti di cada dede. Aunque cu e 
construccion di e duim ta basta fra- 
gil nos por ejerce bastante forza cu 
nos duim. 

Den nos sesonan tin bastante lugar 
cu ta coordina e moveccionnan di 
duim. 

Ta conoci cu diferente rasanan tin 
diferente systema di duim. 

E systema di duim di Chineesnan y 
algun otro pueblonan di Asia ta 
otro cu esun di e Europeonan. 
E sodamento di e duim no ta cu- 
minza ora nos ta haya calor pero 
ora e duim mester drenta den ac- 
cion. Esaki ta un restante di e tem- 
po cu nos antepasadonan tabata bi- 
ba den palo, y un bon greep tabata 
hopi necesario. 

Ora nos hisa nos man pa coi algo e 
kliernan den e duim ta cuminsa tra- 
ha mesora. E sodó aki tin un fun- 


cion: e ta forma un capa protector 
y hygienico door cu e ta contene di- 
ferente substancia cu ta mata bac- 
teria. 

E desaroyo di nos man a cuminsa 
tempo cu cierto animalnan a bai bi- 
ba den palo. Te na e tempo ey nani- 
shi, e olfato, tabata esun mas im- 
portante, pero den e palonan e ge- 
voel a bira esun mas principal. E 
dedenan a bira masduro. E cerebro 
a desaroya su mes di tal forma cu e 
man y pianan por haci accionnan 
complica. Pero tempo cu nos ante- 
pasadonan a bandona e palonan y a 
cuminsa camna recht, nan por a usa 
nan pianan dilanti, esta e mannan, 
pa tene objetonan. E bista y e man- 
nan a bira mas importante pa e hen- 
de cu forza y rapidez. 

Aunque cu e man tabata leeuw di ta 
perfecto. E famoso antropologo 
Louis Leakey a haya na anja 1960 
na Tanzania diescinco weso di un 
man humano f ei di tempo di Pleis- 
toceen (mas of menos dos miyon 
anja pasa). E wesonan meimei pa 
parti di e duim tabata falta. E tem- 
po ey e duim tabata hopi mas chi- 
quito cu e duim actual. 

Kisas nos antepasadonan humano 
tabata usa nan man pa hiba nan cu- 
minda na un lugar mas safe, locual a 
yuda nan hopi pa sobrevivi. Pero 
poco poco e man a cuminsa desaro- 
ya y e hende a cuminsa comprende 
e importancia di e duim y e dede- 
nan. Den algun cueba na Francia 
tin ademas di pinturanan di jaag- 
mento tambe pinturanan di dede- 


E supermercado popular den 
pueblo di Noord. 

Tambe nos carniceria ta habri 
diariamente cu carni fresco. 





nan y duimnan amputá. Kisase pin ^ 
turanan aki ta un advertencia pa e 
riésganan cu e dedenan ta core na 
momento di jaág. Pa un jaagdó e 
duim tabata masha importante, pa- 
sobra sin duim e no por tira flecha, 
ni usa spada of hacha, Mas despues 
den historia esaki tambe a wordo 
comprende. E habitantenan di 
Athena tabata roba nan enemigo- 
nan di e isla Algina di nan duim. 
Soldanan Romano cu a perde un 
duim den bataya ta wordo kita CLjgj^ 
tur honor. Algun Romanonan taba- 
ta kita nan mes duim of esun di nan 
jui homber, djies pa nan no sirbi 
den servicio militar. 

Door cu mayoria di e accidentenan 
ta pasa cu nos mannan no ta nada 
stranjo cu de bez en cuando nos ta 
Vperde un duim. Y door cu e duim ta 
asina importante, hopi hende a pur- 
ba pa pone un duim cu a kita na su 
lugar bek. 

E cirujano Frances Huguier tabata 
esun di promer cu a purba esaki y 
tabata na anja 1874. E no tabatin 
exito. 

Na Estados Unidos a wordo desaro- 
ya un systema pa remplasa un duim 
door di un wijsvinger (dede indixe). 
E technica aki ainda ta wordo prac- 
tica. E promer plantacion cu taba- 
ta un exito rotundo tabata na anja 
1965. 

Cu ayudo di microscoopnan e ci- 
rujanonan Japones Shigeo Komat- 
'^u y Susumi Tamai no solamente a 
logra transplanta un duim, pero 
tambe a logra reviva tur e pees y e 
adernan. Segun e dokter Austrialico 
Bernard O'Brien 84 porciento di e 
transplantacionnan tin exito. 


Fysicamente nos no por sin duim, 
pero e tin tambe un significacion 
symbolicó. E Hindoenan tabatatin 
un ceremonia special pa e duim, pa 
nan e reis di e duim ta sagrado. Ser- 
ca e Germanonan esaki tabata e lu- 
gar meimei di e duim y e dede in- 
dice (wijsvinger). Y nos conoce e 
mokete y e duim hisa como señal 
cu tur cos ta na ordo of como un 
^poyo. 

Tambe e cientifico Ingles Isaak 
Newton a haya e construccion di e 
duim hopi sensacional asina sensa- 
cional cu el a yega di bisa "Door di 
falta di otro pruebanan, solamente 
e duim por convence mi di e exis- 
tencia di Dios". 






Akinan nos ta mira desaroyo di 
duim serca algun primato. Compa- 
ra esunnan na halto cu e dos abao- 
nan. 

Esun di tres ya nos ta mira cu e 


duim ta hopi movible caba. 

Esun di cuatro ta un duim humano 
cu danki na e "zadelgewicht" por 
move den tur direccion. 


*** *** *** 

Tres famoso cirujano a topa otro 
esta un cirujano Ruso, un America- 
no y un Arubiano. 

Esun cirujano Ruso a cuminsa blof: 
Wel un biaha un trein a pasa riba un 
pia di un caballero na Rusia y el a 
kita e pia completamente for di su 
curpa. Mi a cuminsa opera e gay y 
despues di 9 ora di trabau Mi a lo- 
gra pega e pia completamente bek 
y despues di 2 luna e gay tabata 
hunga bala manera nada a pasa nun- 
ca. 

E Mericano cu no kier a keda atras 
a cuminsa conta: Na Merca un zink 
di dak a jega di cay y a corta un gay 
su cabez completamente afor. Mi a 
cuminsa traha cune y despues di 12 
ora mi a logra pega su garganta bon 
bon te cu awor e gay a bira artista 
di cine. 

E cirujano Arubiano a sinta keto, 
ora e otronan tabata blof, ma ora 
nan a caba el a lanta bisa: Wel na 
Aruba nos no sa haci e operacion- 
nan espectacular ey. Ma un biaha si 
mi ta corda cu mi tabata serka un 
carpinte, kende a hasi un pifia y a 
bula un duim completo afo. E duim 
a cay den sas di palo y maske con 
nos a busca, nos no por a hanje. 
Pero mientrastanto e man di e car- 
pinte a keda sangra. Net a pasa un 
baka ey banda y mi a dicidi di pega 
un duim falso pa e carpinte. Mi a 
corta un tete di e baca y a pege na 
lugar di e duim. E tete a pega bon 
bon y awor ora e carpinte bebe kof- 
fie e ta djies primi su duim y e ta 
hanja lechi pa den su koffie. 




Na Januari tábatin apertura di e edificio nobo di e prestigioso fir- 
ma Aruba Trading Co. door di Gobemador Sr. Frans Figaroa. Ta- 
ray kier a extende un caluroso palabra di pabien na Aruba Trading 
Co. 



E grupo di Egypcio den Parada di mucha na Noord 

Den luna di december tabatin un 
comemento, organisá pa e Comi- 
sion di damas di C.B.N. a peticion 
di diferente persona den bario di 
Noord. Na e comemento a parti- 
cipa pues hopi damas. Nan tur a 
pasa ratonan agradabel y ameno 
y tur a saborea e dushi cuminda, 
cual Amistad Catering a percura 
pe. 








Ariba e portret aki nos por mira un parti di e tantisimo hendenan cu a 
tuma parti na e comemento den Centro di Bario Noord, organisá pa e 
Comision di damas di C.B.N. 



Momento cu e Presidente di Comision di damas Sra. Lucila de Kort ta 
worde judá na e buffet door di Sr. Fortin di Amistad Catering. 

WORTELSTAMPOT. 


2-3 batata. 

1 wortel. 

Un tiki margarina, 1/2 cuchara di 
lechi en polvo. un tiki awa (di e ba- 
^lgta y wortel), notémuskaat. peper. 
^n pida sibojo). 


1. Pela, laba y corta e batatanan. 
pela y laba e wortel. 

2. Herebé awa y salu, agrega e ba- 
ta y wortel. Herebe nan 20 min. 

3. Scuri e awa, pero warde. 

4. Machika e batatanan y wortel. 

5. Mescla bon cu un cuchara di 
palo. 

6. Agrega manteca, leche en polvo 

|k y awa. 

7. Sigi drei te e stampot ta licht. 

8. Drecha e smaak cu un tiki pe- 
per, notemuskaat (y sibojo cor- 
ta fini, fini). 


PORKCHOP CUSAUS. 

1. Pork chop 

salu, peper, garlic powder, paprika, 
maggi, sojasaus. 

un pida sibojo, tomati, promenton, 
selderei, sibojo largo 
1 cuchara di margarina 
1 theelip di pasta di tomati. 

1 1/4 — 1/3 cup di awa. 

1 theelip di maizena mezcla cu un 
tiki awa. 

1. Prepara e pork chop cu salo etc. 

2. Laba e specerijnan y corta nan. 

3. Laga e margarina kenta y hasa e 
porkchop bruin na tur dos ban- 
da. 

4. Agrega e awa y pasta di tomati, 
large cushi 20 minuut. 

5. Mara e saus cu e maizena y dre- 
cha e smaak. 






FRENCH TOAST. 

2 sneechi di pan. 

1/2 webo. 1/2 cup di lechi (1/2 cup 

di awa & 1 cuchara di lechi en pol- 

vo). 

kanel. (salu) 1 cuchara di manteca, 

suku y kaneel. 

1. Mezcla e webo, cu lechi, kaneel 
y salo. 

2. Muha e sneechi di pan den e le- 
chi etc. 

3. Ora e pan ta bon muha, kenta e 
manteca. 

4. Hasa e sneechinan di pan licht- 
bruin den e manteca. 

5. Ora nan ta cla ponenan riba un 
pida di scotch towel. 

6. Strooi suku & kaneel rtba e pan. 

HOR0SCOPO 


ACUARIO: 20 Jan. - 18 Febr. 

E luna aki ta bo luna di suerte. Si bo usa bo cabez bon bo, 
por bay hopi dilanti. Pero cuidau tambe cu gastamento di 
placa sin mester. 


(ll' 


is -• ■ 


PISCIS: 


19 Febr.-20Mrt. 


Den bo strea tin algo masha curioso. Bo ta den un dilema. 
Pero no ta bon pa bo tuma un decision mucho pura. Tem- 
po ta cura tur herida. 


ARIES: 21 Mrt. - 19 April 

E luna aki ta ideal pa bo dedica mas tempo na bo familia. 
Hopi tempo bo a dedica pa bo carera, pero no lubida cu bo 
familia tambe tin mester di bo. Na final di e luna aki bo por^ 
spera un noticia stranjo. 




TAURUS: 20 April - 20 Mei 

Anja a cuminsa faborable pabo. Aunque cu bo deseo princi- 
pal no a wordo cumpli toch bo ta mira progreso. No lubida: 
No ta tur hende kier mirabo progresa, asina ta, actua cu hopi 
cuatela. 


GEMINIS: 21 Mei -20 Juni 

Bo trabao lo tuma mayoria di bo tempo e luna aki. Pakiko 
no! Pero no lubida, warda algo pa tempo malo. Bo por cum- 
pra algo cu hopi tempo bo tabatin deseo den dje. Pero cuidao 
cu debe. Si bo ta studiando: no laga bo estudio bay. 


CANCER: 21 Juni -22 Juli 

E luna aki bo ta haya un sorpresa gracioso — bo lo goza di 
dje. Bo tin chens di yuda algun hende cu tin mester di bo yu- 
dansa. Tardi of trempan bo tin mester di nan. 

LEO: 23 Juli — 22 Agosto 


No bay mucho tras di bo sonjonan. Aunque cu tin biaha nan 
ta parce berdad. Nan ta mucho bunita pa kere. Sea realistico. 
Keda cu dos pia riba tera. 


^ VIRGO 23 Agosto — 22 September ^ 

No laga bo curpa bay mucho. Tene bo mes na linea. Aunque 
cu bo ta hopi ocupa bo mester waak pa bo traha tempo. Oen 
un di e trainingnan ey bo lo tin un encuentro cu un persona 
querf. 


LIBRA: 23 Sept. — 22 Oktober 

Un persona hopi yega na bo mester di bo ayudo. Yudele sin 
interes. E lo haya confiansa den bo y lo bo haya aprecio tam- 
be serca otro hende. 


SCORPIO: 23 Okt. - 21 Nov, 


Lo bo tin un luna hopi fatigable. Pero no sea egoista. Wak 
con bo ta parti bo tempo. Bo tin un problema cu bo no kier 
conta otro hende. No kibra bo cabez e lo wordo soluciona. 


SAGITARIO: 22 Nov. - 21 Dec, 


E luna aki ta cuminsa slow. Net bon. Bo ta spaar energia pa 
momentonan cu bo mester di nan. Corda scucha conseho di 
esnan cu kier bo bon. 


CAPRICORNIO: 22 Dec. - 19 Jan 


Bo tin cierto cos cu ta haci otronan jarloes riba bo. 

Pero kiko haci?? Si bo sigi pensa riba esaki bo no por biba. 
Sali busca diberticion. Bo por saca un pensamento stranjo 
for di bo cabez. J 

